Povratak (film, 2003)
<s>Povratak (rus.</s><s>Возвраще́ние) je ruski igrani film snimljen 2003. godine u režiji Andreja Zvjaginceva, kome je to predstavljao redateljski debi.</s><s>Po žanru je drama, a radnja prikazuje kako dva dječaka iznenadi povratak oca koji je bio odsutan nakon dvanaest godina, i koji ih vodi na izlet na udaljeni otok gdje će biti izloženi svakojakim iskušenjima.</s><s>Povratak, koji se odlikovao izuzetno mračnim tonom, i kome je dodatni publicitet dala tragična smrt dječaka-glumca Vladimira Garina dva mjeseca prije premijere, je izazvao veliku pažnju, a pogotovo među stranim kritičarima.</s><s>Prikazan je na venecijanskoj Mostri gdje je osvojio Zlatni lav, postavši najuspješnijim ostvarenjem ruske kinematografije u post-sovjetskom razdoblju.</s><s>Kasnijih je godina, pogotovo u zapadnim krugovima, shvaćen kao svojevrsni alegorijski komentar na političku situaciju u Rusiji pod vladavinom Vladimira Putina, odnosno povratak autoritarnih tendencija koje su bile iščezle nestankom Sovjetskog Saveza.</s>

<s>Radnja</s>

<s>Film započinje kadrovima potonulog čamca.</s>

<s>Nedjelja.</s><s>Grupa dječaka skače s tornja u vodu.</s><s>Među njima su braća Andrej i Ivan.</s><s>Svi skaču osim Ivana.</s><s>On, ne želeći niti otići, niti skočiti, ostane sjediti na tornju, te po njega dolazi zabrinuta majka koja ga nagovori da siđe.</s>

<s>Ponedjeljak.</s><s>Ivan dolazi igrati nogomet s dječacima s kojima je bio jučer, no oni ga nazivaju kukavicom zato što nije htio skočiti.</s><s>Zbog toga između braće izbije tučnjava, nakon koje Ivan proganja Andreja do samog doma.</s><s>Tamo se žale majci, no ona im govori da ne viču jer njihov otac spava.</s><s>Braća su iznenađena.</s><s>Ulaze da pogledaju usnulog oca, nakon čega Ivan pronalazi na tavanu obiteljsku fotografiju zbog kojoj su oni napokon uvjereni da je to doista njihov otac.</s>

<s>Obitelj sjeda za stol.</s><s>Za stolom otac govori sinovima da će sutra krenuti na putovanje.</s><s>Noću, uoči puta, braća razgovaraju o tome otkuda je došao njihov otac, te se u razgovoru prisjete da im je majka govorila da je njihov otac pilot.</s><s>Andrej pretpostavlja da je na dopustu.</s><s>Na Ivanovo pitanje otkuda je došao otac, majka ne daje odgovor.</s>

<s>Utorak.</s><s>Braća s ocem putuju njegovim automobilom.</s><s>Otac uči Ivana da ga zove "tata".</s><s>Dolaze u grad tražeći mjesto gdje mogu nešto pojesti.</s><s>Vidjevši da je kafić zatvoren, otac šalje Andreja da nađe drugi.</s><s>Ne pričekavši Andreja odlazi s Ivanom.</s><s>Pronalaze Andreja nakon tri sata, koji je, kako se ispostavilo, našao kafić.</s><s>Otac grdi Andreja, a on se slaže s njegovim prigovorima.</s><s>Ivan odbija jesti, no otac ga prisili.</s><s>Kada završe s jelom, otac nalaže Andreju da plati, te mu ostavlja svoj novčanik.</s><s>Nakon plaćanja, dječaci izlaze na ulicu, gdje im huligani otimaju novčanik.</s><s>Andrej moli oca da se obračuna s huliganima, no on se ne žuri i odlazi u automobilu.</s><s>Kasnije dolazi s jednim od huligana i predaje ga sinovima da se obračunaju s njim.</s><s>Međutim, oni ne žele tući uvreditelja.</s><s>Otac pita huligana za što će mu novac, a taj mu odgovara: "Htio sam žderati", nakon čega mu otac daje nešto novca i pušta ga.</s><s>Zatim on govori sinovima da ima neki hitan posao i da mora otputovati, objašnjavajući im kako da se vrate kući.</s><s>Uvrijeđen, Ivan ironično komentira da će ga sljedeći put vidjeti za dvanaest godina.</s><s>Dječaci sjedaju u autobus, govoreći o tome kako otac ne mari za njih.</s><s>Dolazi otac i govori im da izađu iz autobusa jer ima još tri dana koje namjerava provesti s njima.</s><s>Društvo se zaustavlja u šumi gdje dječaci pecaju.</s><s>Za vrijeme večere za vatrom oni raspravljaju o tome što učiniti s ulovljenom ribom; Andrej predlaže pripremiti riblju juhu, na što otac odgovara da ju on ne jede jer je se jednom prejeo, te odlazi.</s><s>Prije sna dječaci pretresaju razgovor o ribi.</s><s>Ivan pretpostavlja da otac laže i izražava nezadovoljstvo povodom toga kako je Andrej jako odan ocu.</s><s>Sam mu ne vjeruje i smatra ga razbojnikom.</s>

<s>Srijeda.</s><s>Ivan peca sam.</s><s>Prilazi mu Andrej da mu kaže da idu dalje.</s><s>U automobilu Ivan gunđa o tome da su mogli još malo pecati.</s><s>Razdraženi otac ga izbacuje iz automobila na mostu i govori mu da peca, te odlazi.</s><s>Ivan dugo stoji sam na mostu.</s><s>Pada kiša, a Ivan je još uvijek sam.</s><s>Začuje se automobil: otac i Andrej se vraćaju po njega.</s><s>Srditi Ivan pita oca zašto se vratio.</s><s>Na šumskom putu automobil utone u blato, te otac naređuje sinovima da nasijeku grana kako bi izvukli automobil.</s><s>Za vrijeme sječe grana Ivan predlaže Andreju da mu kaže da ne žele nastaviti put, no on odbija.</s><s>Andrej polaže grane pod kotače, no otac je nezadovoljan time kako radi, te ga udara.</s><s>Nakon nekog vremena uspiju izvući automobil.</s>

<s>Četvrtak.</s><s>Obala jezera.</s><s>Otac govori da moraju doći do otoka.</s><s>Popravljaju čamac na obali, otac na njega montira motor koji je nabavio ranije, te odlaze.</s><s>Međutim, nakon nekog vremena motor se ugasi, te otac naređuje dječacima da veslaju.</s><s>Ivan govori da više ne može veslati, te predlaže ocu da vesla, no taj ga ignorira.</s><s>Dolaze na otok i odlaze spavati.</s><s>Prije sna Ivan govori da će ubiti oca ako ga još jednom dodirne.</s>

<s>Petak.</s><s>Ujutro Ivan uzima iz očevog šatora nož, a Andrej ga nagovara da ga vrati.</s><s>Ivan odbija, govoreći da će ga uvijek imati uza se.</s><s>Otac predlaže sinovima da pogledaju otok.</s><s>Pronalaze promatračnicu s koje promatraju okolicu.</s><s>Ivan odbija popeti se.</s><s>Počinje kiša, svi se vraćaju u logor, gdje nakon jela otac odlazi, prethodno naređujući Ivanu da opere suđe.</s><s>Perući suđe, Ivan baca u vodu zdjelicu oca.</s><s>Otkrivši nestanak, otac govori da će naučiti Ivana da izradi zdjelicu iz breze, te odlazi u šumu.</s><s>Ispod drvene kuće otkapa nekakav sanduk i skriva ga u čamcu.</s><s>Zatim na njemu Ivan i Andrej odlaze u ribolov.</s><s>Vidjevši to, otac im govori da se vrate za jedan sat.</s><s>Braća se ne vrate na vrijeme, te ih na obali grdi zbog kašnjenja i počinje tući Andreja.</s><s>Ivan izvadi nož i prijeti da će ubiti oca, no zatim ga baca i bježi, popevši se na promatračnicu.</s><s>Otac i Andrej trče za njim.</s><s>Ivan zatvara vratašca promatračnice i prijeti da će skočiti.</s><s>Otac je primoran penjati se po daskama oplate promatračnice, no poklizne se i padne na zemlju.</s><s>Andrej zaključuje da je otac mrtav.</s><s>Dječaci odvlače njegovo tijelo do čamca.</s>

<s>Subota.</s><s>Dječaci unose tijelo na čamac i idu nazad.</s><s>Izmoždeni, tovare stvari u automobil, te odjednom Andrej, pogledavši čamac, vikne: "Tata!".</s><s>Ispostavlja se da je čamac potonuo zajedno s tijelom.</s><s>Dječaci sjedaju u automobil i otkriju fotografiju, nalik na njihovu pronađenu na tavanu, na kojoj oca više nema.</s>

<s>Film završava nizom crno-bijelih fotografija koje su napravili dječaci za vrijeme puta.</s>

<s>Uloge
 Konstantin Lavronenko - otac
 Ivan Dobronravov - mlađi brat Ivan
 Vladimir Garin - stariji brat Andrej
 Natalja Vdovina - majka
 Galina Popova - baka
 Lazar Dubovik - huligan
 Ljubov Kazakova - djevojka u ogledalima
 Aleksej Suknovalov - organizator
 Andrej Sumin - muškarac u luci
 Jelizaveta Aleksandrova - konobarica</s>

<s>Nagrade i nominacije
 2003. - pet nagrada Venecijanskog filmskog festivala (sve su pripale Andreju Zvjagincevu):
 Zlatni lav,
 CinemAvvenire za najbolji prvi film,
 nagrada Luigija de Laurentiisa,
 nagrada SIGNIS,
 nagrada Sergio Trasatti Award.</s><s>2003. - nagrada European Film za europsko otkriće godine (A. Zvjagincev)
 2003. - tri nagrade filmskog festivala u Gijónu: posebna nagrada žirija (A. Zvjagincev), najbolji scenarij (V. Moisejenko, A. Novotockij), najbolji glumac (V. Garin, I. Dobronravov, K. Lavronenko)
 2003. - nagrada Kingfisher za najbolji debi na filmskom festivalu u Ljubljani (A. Zvjagincev)
 2003. - sudjelovanje u osnovnom programu natjecanja na filmskom festivalu u Locarnu
 2003. - tri nagrade Zlatni ovan: za najbolji film, najbolji debi (A. Zvjagincev), najbolja fotografija (M. Kričman)
 2003. - nagrada FIPRESCI na filmskom festivalu u Solunu (A. Zvjagincev)
 2003. - dvije nagrade Zlatni orao: najbolji igrani film (D. Lesnevskij, A. Zvjagincev) i najbolja fotografija (M. Kričman)
 2004. - nominacija za "Césara za najbolji strani film (A. Zvjagincev)
 2004. - nominacija za Zlatni globus za najbolji film na stranom jeziku
 2004. - nagrada za najbolji film na festivalu suvremenih filmova u Ciudad de Méxicu (A. Zvjagincev)
 2004. - dvije nagrade Nika: najbolji igrani film (D. Lesnevskij, A. Zvjagincev) i najbolja fotografija (M. Kričman)
 2004. - nagrada publike na filmskom festivalu u Tromsøu (A. Zvjagincev)
 2004. - nagrada FIPRESCI na filmskom festivalu u Palm Springsu (A. Zvjagincev)
 2005. - švedska nagrada Guldbagge za najbolji strani film (A. Zvjagincev)
 2005. - nominacija za nizozemsku nagradu Bodil'' za najbolji neamerički film (A. Zvjagincev)</s>

<s>Zanimljive činjenice
 Premijera filma u Rusiji održana je 16. listopada 2003., a svjetska 31. listopada iste godine.</s><s>Mladi glumac Vladimir Garin utopio se nedugo prije premijere filma.</s><s>2004. izdana je knjiga fotografija Vladimira Mišukova "Возвращение / The Return".</s>

<s>Recenzije
 Dubinskij, A, Vozvraščenije, Dnevnik Kino
 Dulenin, O., Vozvraščenije.</s><s>Režissjor Andrej Zvjagincev, Žurnaljnyj zal
 Stišova, E., Na glubine, Iskusstvo kino, siječanj, 2004., br. 1
 Štefanova, I., Uspešnogo vozvaščenija! , Russkino.ru
 Kauschke, M., Debold, E., Reviving the Russian Soul, EnlightenNext Magazine, listopad-studeni 2007., br. 38
 Reviving the Russian Soul  (originalni tekst)
 Oživljaja russkuju dušu  (prijevod na ruskom)</s>

<s>Bilješke</s>

<s>Vanjske povezice
 Povratak u Enciklopediji domaćeg kina
 Povratak  na Kino Rossii
 Povratak na All Rovi</s>

<s>Ruski filmovi
Dramski filmovi</s>

